Ideal flatbrødfabrikk

Ideal flatbrødfabrikk  var en fabrikk på Hamar som produserte ulike typer flatbrød for varemerket Ideal AS eller Ideal Wasa AS. Fabrikken drev i tillegg med distribusjon av forskjellige Wasa- og Barillaprodukter, og fabrikken hadde derfor en egen sidelinje inn  fra Dovrebanen. Fabrikken og selve Ideal ble grunnlagt av Emil Nordby i 1924, og var i Nordby familiens eie til Wasa kjøpte Ideal i 1987. Familiens siste administrerende direktør var Reidar Nordby. Bare to år etter oppstart var Ideal i gang med eksport til USA, og senere mange andre land. Wasa og Ideal ble senere kjøpt opp av italienske Barilla i 1999. Produksjon og distribusjon av disse varene skjer i dag fra Sverige. I dag dekker et bilde av Ideals logo en hel vegg i Hamar rådhus, som symboliserer at Ideal har vært en viktig bedrift og fabrikk for Hamar. Veggkunsten er laget av Matias Faldbakken.

 Kilder 
 Store norske leksikon [SNL] (bok og nett) http://snl.no/Ideal_Wasa_AS
 Teknisk Ukeblad http://www.tu.no/nyheter/produksjon/2003/10/07/flatbrod-til-italia

Kategori:Norske næringsmiddelprodusenter
Kategori:Tidligere norske industriselskaper
Kategori:Selskaper etablert i 1924
Kategori:Næringsliv i Hamar
Kategori:Hamars historie